Rīgā

Datums skatāms laika zīmogā Iekšējie noteikumi Nr. LV- 2

**Diasporas atbalsta projektu konkursa nolikums 2025. gadam**

Izdots saskaņā ar Ārlietu ministrijas

 2025. gada 24. janvāra iekšējo

 noteikumu Nr. LV-4 “Diasporas un diasporas

organizāciju projektu atbalstīšanas kārtība”

13.3. punktu

**1. Vispārīgie jautājumi**

* 1. Diasporas atbalsta projektu konkursa nolikums (turpmāk – nolikums) nosaka konkursā iesniegta projekta iesniegšanas, vērtēšanas un finansējuma piešķiršanas kārtību 2025. gadam.
	2. Nolikumā ir lietoti šādi termini:
1. **Komisija** – diasporas atbalsta projektu izvērtēšanas komisija;
2. **Konkurss** – diasporas atbalsta projektu konkurss;
3. **Ministrija** – Latvijas Republikas Ārlietu ministrija;
4. **Pārstāvniecība** – Latvijas Republikas diplomātiskā vai konsulārā pārstāvniecība ārvalstīs;
5. **Projekts (Projekti)** – Konkursā iesniegtais diasporas projekts (projekti);
6. **Projekta īstenotājs** – diasporas organizācija vai Pārstāvniecība, kas sagatavo, iesniedz un īsteno Komisijas apstiprināto Projektu;
7. **Līgums** – Diasporas atbalsta projektu konkursa Līgums par sadarbību, kas tiek noslēgts starp Ministriju vai Pārstāvniecību un Projekta īstenotāju par Projekta īstenošanu (1. pielikums);
8. **Plāns** – ar Ministru kabineta 2024. gada 24. janvāra rīkojumu Nr. 70 “Plāns darbam ar diasporu 2024.-2026. gadam” apstiprinātais Plāns darbam ar diasporu 2024.–2026. gadam;
9. **Speciālo uzdevumu vēstnieks** – Ministrijas amatpersona, kura veic speciālo uzdevumu vēstnieka diasporas jautājumos pienākumus.
	1. Konkursa mērķis ir atbalstīt nevalstisko organizāciju, t.sk. diasporas organizāciju, un Pārstāvniecību Projektus, kas atbilst Diasporas likuma 2. pantā noteiktajiem mērķiem, t.sk. sniedz ieguldījumu diasporas attīstībā un saiknes uzturēšanai ar Latviju.
	2. Konkursu organizē Ministrija.
	3. Konkursa nolikums izstrādāts, ievērojot:
		1. Diasporas likuma 4. panta pirmajā daļā noteiktos diasporas politikas uzdevumus;
		2. Plānu, kurā ir iekļauts uzdevums atbalstīt sadarbības projektus ar diasporu, t.sk. Pārstāvniecību sadarbībai ar diasporu.
	4. Konkursa prioritārās jomas:
		1. diasporas pasākumi pilsoniskās un politiskās līdzdalības un sadarbības veicināšanai ar Latvijas valsti;
		2. pasākumi remigrācijas veicināšanai;
		3. pasākumi nacionālās identitātes stiprināšanai, tostarp latviešu valodas un kultūras mantojuma saglabāšana un popularizēšana diasporā;
		4. pasākumi diasporas iesaistei Latvijas tautsaimniecības attīstībā un zināšanu pārnesē.
	5. Konkursā netiek atbalstītas:
		1. ideoloģiska vai politiska rakstura aktivitātes;
		2. aktivitātes, kas vienā un tajā pašā izdevumu pozīcijā tiek finansētas no citiem finanšu līdzekļiem (tai skaitā pašfinansējums).
	6. Ministrijas finansiālais atbalsts vienam Projektam nepārsniedz 6 000,00 EUR (seši tūkstoši *euro*)[[1]](#footnote-1).
	7. Projekta īstenotājs var piesaistīt papildu finansējumu no citiem finanšu avotiem, piemēram, pašvaldības līdzfinansējumu, ziedojumus no juridiskām vai fiziskām personām. Pasākuma laikā Projekta īstenotājs īsteno Projektu bez pasākuma dalības (ieejas) maksas un Pasākuma laikā nevāc ziedojumus no Projekta mērķa grupas. Projekts ir jāīsteno, negūstot peļņu.
	8. Komisijai ir tiesības nevirzīt izskatīšanai Projektus, kuru īstenošanai ir paredzēts finansējums citās Latvijas valsts atbalsta programmās atbilstoši Plānam.
	9. Projekta izmaksu attiecināmības periods ir Projekta īstenošanas laiks, kas tiek noteikts Līgumā. Visām Projekta aktivitātēm jābūt pabeigtām līdz 2025. gada 31. decembrim.
	10. Ministrijas izsludinātie Konkursa pieteikšanās termiņi ir:
		1. 2025. gada 24. februāris Projektiem, kuru īstenošana paredzēta laika posmā no 2025. gada 24. marta līdz 2025. gada 31. decembrim;
		2. 2025. gada 12. maijs Projektiem, kuru īstenošana paredzēta laika posmā no 2025. gada 12. jūnija līdz 2025. gada 31. decembrim;
		3. 2025. gada 1. oktobris Projektiem, kuru īstenošana paredzēta laika posmā no 2025. gada 1. novembra līdz 2025. gada 31. decembrim.
	11. Ja Projekta īstenotājs Projekta pieteikumu iesniedz Pārstāvniecībā, Pārstāvniecība var noteikt savus Projektu iesniegšanas termiņus, bet ne vēlākus par nolikuma 1.12. punktā noteiktajiem.
10. **Prasības Projekta īstenotājam**
	1. Projektu Konkursā var iesniegt:
		1. Latvijas Republikā reģistrēta biedrība vai nodibinājums, kam ir atvērts norēķinu konts kredītiestādē un kas veic ar diasporu saistītas aktivitātes;
		2. ārpus Latvijas reģistrēta diasporas organizācija, kurai saskaņā ar mītnes valsts tiesību aktiem ir piešķirts oficiālas biedrības vai juridiskas personas statuss mītnes valstī un tai ir atvērts bankas konts, un tā veic ar diasporu saistītas aktivitātes;
		3. diasporas latviešu organizācija, kura attiecīgajā valstī saskaņā ar mītnes valsts tiesību aktiem ir atvērusi norēķinu kontu kredītiestādē kā juridiska persona;
		4. Pārstāvniecība.
	2. Projekta īstenotājam jābūt tieši iesaistītam Projekta pieteikuma sagatavošanā un Projekta īstenošanā. Projekta īstenotājs nevar darboties tikai kā starpnieks.
11. **Projekta pieteikuma sagatavošanas un iesniegšanas kārtība**
	1. Projekta īstenotājs piesakās Ministrijas finansējumam, iesniedzot Projekta pieteikuma anketu latviešu valodā (2. pielikums).
	2. Projekta pieteikuma anketu paraksta Projekta īstenotāja paraksttiesīgā vai pilnvarotā persona.
	3. Projekta īstenotājs Konkursā var iesniegt vairākus Projektus, par katru iesniedzot atsevišķu Projekta pieteikumu.
	4. Projekta īstenotājs, kas darbojas valstī, kur ir Pārstāvniecība, Projektu iesniedz Pārstāvniecībā.
	5. Projekta īstenotājs, kas darbojas valstī, kur nav Pārstāvniecība, Projektu iesniedz Ministrijā.
	6. Projekta pieteikumu var iesniegt elektroniski vai papīra formā atbilstoši Latvijas Republikas normatīvo aktu prasībām par dokumentu sagatavošanu:
		1. elektroniski iesniegtam Projekta pieteikumam (tajā skaitā Projekta pieteikuma veidlapai un pielikumiem) jābūt parakstītam ar drošu elektronisko parakstu, kas satur laika zīmogu;
		2. Projekta pieteikumu papīra formā iesniedz vienā eksemplārā, parakstītu ar Projekta īstenotāja vai pilnvarotās personas personisko parakstu.
	7. Iesniedzot Projekta pieteikumu, Projekta īstenotājs apliecina, ka nav saņēmis un nesaņems finansējumu no citiem finanšu avotiem to Pieteikumā iekļauto izmaksu pozīciju segšanai, par kurām ir lūgts atbalsts Projektu konkursa ietvaros.
	8. Ja Pārstāvniecība vai Speciālo uzdevumu vēstnieks, vai Speciālo uzdevuma vēstnieka nozīmēts darbinieks konstatē, ka Projekta īstenotājs nav sniedzis visu Projekta pieteikumam atbilstošo informāciju, tad tā par konstatētajiem trūkumiem informē Projekta īstenotāju, nosakot individuālu termiņu trūkumu novēršanai.
12. **Attiecināmo un neattiecināmo izmaksu nosacījumi**

4.1. Projekta izmaksas ir attiecināmas, ja tās ir:

4.1.1. nepieciešamas Projekta aktivitāšu īstenošanai un konkursa mērķa sasniegšanai;

4.1.2. paredzētas apstiprinātajā Projekta pieteikumā, kā arī ir veiktas, ievērojot pareizas finanšu pārvaldības principus, tai skaitā ievērojot izmaksu lietderības, ekonomiskuma un efektivitātes principus;

4.1.3. radušās Projekta īstenošanas laikā, kas noteikts Projekta īstenošanas Līgumā, ir faktiski veiktas, tās ir reāli apmaksājis Projekta īstenotājs līdz Projekta atskaites iesniegšanas dienai;

4.1.4. atrodas Projekta īstenotāja grāmatvedības uzskaitē, ir identificējamas, nodalītas no pārējām izmaksām un pārbaudāmas, un to apliecina attiecīgu attaisnojuma dokumentu oriģināli vai apstiprinātas dokumentu kopijas.

4.2. Ievērojot nolikuma 4.1. punktā minētos nosacījumus, attiecināmas ir šādas izmaksas:

ceļa (transporta) izdevumi iekšzemes braucieniem Projekta norises valstī atbilstoši ekonomiskās klases tarifiem vai tai pielīdzināmas klases tarifiem;

degvielas iegādes izdevumi saskaņā ar Projekta īstenotāja apstiprināto vienošanos (transportlīdzekļa nodošana Projekta īstenotāja valdījumā), norādot brauciena maršrutu, kilometrāžu un degvielas normu izmantotajam transportlīdzeklim, ko apliecina attiecīgi attaisnojuma dokumentu oriģināli vai apstiprinātas dokumentu kopijas;

* + 1. transporta (automašīnas, autobusa u.c. transportlīdzekļi) noma;
		2. īstermiņa telpu noma;
		3. kancelejas preces (izvērtējot to atbilstību Projekta saturam un nepieciešamību Projekta īstenošanā);
		4. izdevumi par precēm un pakalpojumiem, kas nepieciešami Projekta īstenošanai saskaņā ar Pieteikuma tāmē norādītajām izdevumu pozīcijām (ja pakalpojuma sniedzējs ir juridiska persona vai fiziska persona, kas reģistrējusi saimniecisko darbību);
		5. izdevumi tērpu un inventāra nomai;
		6. apdrošināšanas izdevumi;
		7. licences, autortiesību atlīdzība;
		8. pasta pakalpojumi;
		9. tiešsaistes platformu izmaksas (attiecināmas tikai uz Projekta īstenošanas laiku).
	1. Ja Projekta ietvaros tiek piesaistīts izpildītājs vai pakalpojuma sniedzējs no Latvijas, var tikt attiecinātas komandējuma izmaksas (nepārsniedzot ekonomiskās klases vai tai pielīdzināmas klases tarifu) atbilstoši Ministru kabineta 2010. gada 12. oktobra noteikumu Nr. 969 “Kārtība, kādā atlīdzināmi ar komandējumiem saistītie izdevumi” 8. punktā noteiktajam (izņemot nolikuma 4.4. punktā minētās neattiecināmās izmaksas).
	2. Neattiecināmās izmaksas:
		1. izmaksas, par kurām nav iesniegti izdevumus pamatojoši un maksājumus apliecinoši dokumenti;
		2. izmaksas, kas konkrētajā Projekta tāmes pozīcijā tiek finansētas no citiem finanšu avotiem;
		3. izmaksas par taksometra pakalpojumiem un auto kopbraukšanas pakalpojumiem (piemēram, *Bolt*, *Uber* u.c.);
		4. Projekta administrēšanas izmaksas:
			1. atalgojums Projekta administratīvajam personālam: Projekta vadītājam; projekta koordinatoram; grāmatvedim; citam projekta administrēšanā tieši iesaistītajam personālam;
			2. reģistrācijas izmaksas jaunu diasporas organizāciju vai kopu dibināšanas gadījumos;
		5. ēdināšanas pakalpojumi (tai skaitā kafijas pauzes);
		6. iegādes izmaksas;
			1. inventāra iegāde: tautas tērpi, sporta tērpi, mūzikas instrumenti, tehniskā aparatūra u.c.;
			2. kapitālās iegādes;
			3. dāvanas, suvenīri, ziedi;
		7. ilgtermiņa telpu noma;
		8. autoratlīdzības (honorāru) apmaksa.

1. **Projektu pieteikumu vērtēšanas kārtība un kritēriji**
	1. Iesniegtos Projektus Komisija vērtē 10 (desmit) darba dienu laikā pēc nolikuma 1.12. punktā noteiktā Projektu iesniegšanas termiņa.
	2. Ja Projekta pieteikumā tiek konstatētas neatbilstības, tad Speciālo uzdevumu vēstnieka vai Speciālo uzdevuma vēstnieka nozīmēts darbinieks, nosūtot pieprasījumu Pārstāvniecībai vai Projekta īstenotājam uz Projekta pieteikumā norādīto Projekta īstenotāja elektroniskā pasta adresi, rakstiski pieprasa Projekta īstenotājam iesniegt papildu informāciju trīs darba dienu laikā no šāda pieprasījuma nosūtīšanas dienas.
	3. Projekts netiek virzīts izskatīšanai Komisijā, ja:
		1. Projekta īstenotājs neatbilst nolikuma 2.1. un 2.2. punktā noteiktajām prasībām;
		2. Projekta īstenotājs noteiktajā termiņā nav novērsis konstatētos trūkumus;
		3. Projekta pieteikums ir iesniegts Ministrijā pēc nolikuma 1.12. punktā noteiktajiem iesniegšanas termiņiem;
		4. Projekta īstenošana paredzēta ātrāk nekā nolikuma 1.12. punktā noteiktajos Projektu īstenošanas termiņos.
	4. Komisija vērtē Projektus atbilstoši šādām izvērtēšanas kritēriju grupām:
		1. Projekta pamatojums;
		2. Projekta kvalitāte;
		3. Projekta budžets.
	5. Projektu pieteikumu izvērtēšanas kritēriji:

|  |  |
| --- | --- |
| **Sadaļa** | **Maksimālais punktu skaits** |
| 1. **Projekta pamatojums**
 | **25** |
| * 1. Projekta nozīmība sadarbības ar Diasporu stiprināšanā un Diasporas ieguldījuma Latvijas attīstībā veicināšanā.
 | 10 |
| * 1. Projekta mērķa atbilstība Komisijas noteiktajām prioritātēm.
 | 5 |
| * 1. Projekta norise Latvijas valsts svētku ietvaros (Latvijas Republikas Neatkarības atjaunošanas diena; Latvijas Republikas proklamēšanas diena).
 | 5 |
| * 1. Skaidri definēta un stratēģiski izraudzīta mērķauditorija.
 | 5 |
| 1. **Projekta kvalitāte**
 | **15** |
| * 1. Projekta aktivitāšu un sasniedzamo rezultātu novērtējums.
 | 5 |
| * 1. Projektā sagaidāmo rezultātu atbilstība paredzētajām aktivitātēm.
 | 5 |
| * 1. Mērķauditorijas raksturojums un Projekta iespējamā ietekme uz to.
 | 5 |
| 1. **Projekta budžets**
 | **15** |
| * 1. Projekta budžeta tāmē norādīto izmaksu lietderība un atbilstība Projektā plānotajām aktivitātēm.
 | 5 |
| * 1. Plānoto izmaksu nepieciešamība plānotajām aktivitātēm un rezultātiem.
 | 5 |
| * 1. Projekta budžeta tāme ir samērojama ar sagaidāmajiem rezultātiem, nav iekļautas liekas, ar projekta mērķi nesaistītas izdevumu pozīcijas.
 | 5 |
| **Maksimālais kopējais punktu skaits** | **55** |

* 1. Izvērtējot Projektu kārtā iesniegto Projektu pieteikumu, Komisija to var atbalstīt daļēji, individuālas tāmes izdevumu pozīcijas atbalstot pilnā apmērā.
	2. Projekts netiek atbalstīts, ja:

5.7.1. Projekta izmaksas neatbilst attiecināmo izmaksu klasifikācijai, kas noteikta nolikuma 4.2. un 4.3. punktā;

5.7.2. Projekts saņēmis mazāk par 35 (trīsdesmit pieciem) punktiem no kopējā maksimālā punktu skaita;

* + 1. Projekta īstenotājs par iepriekš apstiprinātajiem projektiem nav iesniedzis nolikuma 7.8. punktā minēto saturisko un finanšu atskaiti noteiktajā termiņā, un/vai ir bijuši pārkāpumi Projektu īstenošanas un atskaišu iesniegšanas procesā.
	1. Komisijas pieņemto lēmumu Speciālo uzdevumu vēstnieks nosūta Pārstāvniecībai vai Projekta īstenotājam trīs darba dienu laikā pēc lēmuma pieņemšanas dienas.
	2. Pārstāvniecība par Komisijas lēmumu paziņo Projekta īstenotājam, nosūtot informāciju uz Projekta īstenotāja norādīto elektroniskā pasta adresi trīs darba dienu laikā pēc rezultātu paziņošanas dienas.
1. **Līguma slēgšanas un grozīšanas kārtība**
	1. Pirms Projekta īstenošanas atbalstītā Projekta īstenotājs slēdz Līgumu ar:
		1. Pārstāvniecību, ja Projekta īstenotāja mītnes valstī ir Pārstāvniecība;
		2. Ministriju, ja Projekta īstenotāja mītnes valstī nav Pārstāvniecība.
	2. Līgumu slēdz, izmantojot nolikuma 1. pielikumā pievienoto paraugu.
	3. Nolikuma 6.1. un 6.2. punktos minētās prasības netiek piemērotas gadījumā, kad Projekta īstenotājs ir Pārstāvniecība.
	4. Parakstot Līgumu, Projekta īstenotājs apliecina, ka tam ir nepieciešamais finansējums pilnā apmērā, lai īstenotu Projektu saskaņā ar Līguma noteikumiem.
	5. Ja Projekta sagatavošanas laikā rodas apstākļi, kuru dēļ mainās Projekta izpildes nosacījumi un nepieciešams veikt grozījumus Līgumā, Projekta īstenotājam ir pienākums rakstiski informēt Pārstāvniecību vai Speciālo uzdevumu vēstnieku ne vēlāk kā trīs darba dienas pirms Projekta īstenošanas, norādot plānoto grozījumu veidu, apjomu un pamatojumu. Pēc grozījumu veikšanas Līgumā Projektam joprojām jāatbilst sākotnēji iesniegtā Projekta aktivitātei.
	6. Nolikuma 6.5. punktā noteiktajā gadījumā Speciālo uzdevumu vēstnieks vai Pārstāvniecība izvērtē pieteikto grozījumu pamatotību un sniedz atbildi Projekta īstenotājam ne vēlāk kā vienu darba dienu pirms Projekta īstenošanas dienas. Nepieciešamo grozījumu saskaņošanas gadījumā Speciālo uzdevumu vēstnieks vai Pārstāvniecība nosūta Projekta īstenotājam Līguma projektu.
2. **Projekta īstenošana un atskaišu iesniegšana**
	1. Projektu īsteno saskaņā ar atbalstīto Projekta pieteikumu. Projekta īstenošanu uzsāk tikai pēc Līguma noslēgšanas, izņemot gadījumus, kad Projekta īstenotājs ir Pārstāvniecība.
	2. Pārstāvniecība Projekta īstenošanu uzsāk pēc Komisijas lēmuma apstiprināšanas. Projekta īstenošanas laikā Pārstāvniecībai ir saistoši visi nolikuma noteikumi attiecībā uz grozījumu izdarīšanas, Projekta īstenošanas un atskaišu iesniegšanas kārtību.
	3. Ja Projekta īstenošana nenotiek vai tiek kavēta, un par citām būtiskām izmaiņām, kas var kavēt Projekta īstenošanu noteiktajā laikā, vietā un apjomā, Projekta īstenotājs ne vēlāk kā vienas darba dienas laikā informē:
		1. Pārstāvniecību, ja Projekta īstenotāja mītnes valstī ir Pārstāvniecība;
		2. Ministriju, ja Projekta īstenotāja mītnes valstī nav Pārstāvniecības vai Projekta īstenotājs ir Pārstāvniecība.
	4. Projekta īstenošanas laikā Projekta īstenotājs ir tiesīgs lūgt pagarināt Projekta izpildes termiņu vienu reizi, ja tam ir būtisks pamatojums, bet ne ilgāk kā līdz nolikuma 1.12. punktā norādītajam termiņam. Lēmumu par Projekta izpildes termiņa pagarinājumu pieņem Speciālo uzdevumu vēstnieks.
	5. Projekta īstenotājs finansējuma sadalījumu pa apstiprinātajām tāmes izdevumu pozīcijām drīkst mainīt bez rakstiskas saskaņošanas, ja izmaiņas nepārsniedz 20% no finansējuma apmēra attiecīgajai pozīcijai, kurai nepieciešami papildu līdzekļi. Izmaiņas, kas pārsniedz 20%, rakstiski jāsaskaņo ar Pārstāvniecību vai Speciālo uzdevumu vēstnieku līdz Projektā norādītajam īstenošanas termiņam.
	6. Izmaiņas Projekta tāmes finansējuma sadalījumā, kas pārsniedz 20% no paredzētā finansējuma apmēra attiecīgajai pozīcijai un nav saskaņotas nolikuma 7.5. punktā noteiktajā kārtībā, tiek uzskatītas par neattaisnotiem izdevumiem.
	7. Nepieciešamības gadījumā Speciālo uzdevumu vēstniekam ir tiesības lemt par papildu finansējuma piešķiršanu neparedzēto izdevumu segšanai, nepārsniedzot 10% no kopējā Projektam piešķirtā finansējuma apmēra.
	8. Projekta īstenotājam ir jāievēro publicitātes un vizuālās identitātes prasības. Ikviena Projekta informatīvajos un publicitātes pasākumos obligāti jānodrošina šādu elementu lietošana (visi kopā): Ministrijas logo ar norādi “Projektu atbalsta Latvijas Republikas Ārlietu ministrija no diasporas atbalsta projektu programmas līdzekļiem.” Publicējot informāciju sociālajā tīklā “Facebook”, aprakstā papildus jāpievieno atsauce uz Ārlietu ministrijas sociālā tīkla “Facebook” kontu, kā arī uz Ārlietu ministrijas Diasporas grupas sociālā tīkla “Facebook” kontu “Diaspora LV”.
	9. Visus izdevumus attaisnojošos dokumentus, saturisko un finanšu atskaiti Projekta īstenotājs iesniedz Līgumā norādītajā termiņā un kārtībā, bet ne vēlāk kā 30 (trīsdesmit) dienu laikā pēc Projekta īstenošanas, izmantojot saturiskās un finanšu atskaites paraugu (3. pielikums). Visu diasporas Projekta finanšu atskaites Ministrijā tiek iesniegtas ne vēlāk kā 2025. gada 1. decembrī. Saturisko atskaiti par Projektiem, kas tiek īstenoti 2025. gada novembrī un decembrī (tai skaitā pēc finanšu atskaites iesniegšanas), Projekta īstenotājs iesniedz 30 (trīsdesmit) kalendāro dienu laikā pēc pasākuma norises. Speciālo uzdevumu vēstnieks nepieciešamības gadījumā ir tiesīgs lemt par citu termiņu finanšu atskaites iesniegšanai kalendārā gada beigās.
	10. Saskaņojot ar Pārstāvniecību vai Speciālo uzdevumu vēstnieku, pamatotos izņēmuma gadījumos nolikuma 7.9. punktā minēto 30 (trīsdesmit) dienu termiņu var pagarināt līdz 15 (piecpadsmit) dienām.
	11. Ja Projekta īstenotāja iesniegtā saturiskā un finanšu atskaite ir neprecīza vai nepilnīga, Pārstāvniecība vai Speciālo uzdevumu vēstnieks elektroniski nosūta Projekta īstenotājam pieprasījumu noteiktā termiņā precizēt saturisko un finanšu atskaiti. Ja Projekta īstenotājs noteiktajā termiņā precizēto saturisko un finanšu atskaiti nav iesniedzis vai arī atkārtoti iesniegtajā atskaitē sniegtie dati nav precīzi vai pilnīgi, tad  Speciālo uzdevumu vēstnieks attiecīgos izdevumus atzīst par neattaisnotiem.
	12. Visu izdevumu kompensācija Projekta īstenotājam tiek veikta 10 (desmit) darba dienu laikā pēc saturiskās un finanšu atskaites apstiprināšanas, veicot pārskaitījumu uz Projekta īstenotāja norādīto bankas kontu. Izņēmuma gadījumos Speciālo uzdevumu vēstnieks pēc Līguma noslēgšanas var apstiprināt Projekta atsevišķu izdevumu kompensāciju (uz iesniegtu attaisnojuma dokumentu pamata).
	13. Saskaņā ar Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regulas) nosacījumiem, Projekta īstenotājs rīkojas kā atsevišķais pārzinis un ir atbildīgs par Vispārīgajā datu aizsardzības regulā Nr. 2016/679 noteikto pienākumu izpildi, kas adresēti tam kā atsevišķam pārzinim, ja tas Projekta realizācijas laikā veic personas datu apstrādi;
	14. Projekta īstenotājs nodrošina, ka personas datu nodošanas gadījumā Ministrijai tas ir  veicis visus nepieciešamos pasākumus, lai attiecīgā personas datu apstrāde (nodošana Ministrijai) būtu atzīstama par tiesisku, tajā skaitā informējis datu subjektus par iespējamu nepieciešamību nodot tā personas datus Ministrijai kā atsevišķam pārzinim, lai izpildītu šajā nolikumā noteiktās saistības, piemēram, situācijās, kad ir nepieciešams iesniegt finansējuma izlietošanas pamatojošos dokumentus (dalībnieku sarakstus, foto apliecinājumus u.tml.).
3. **Pielikumi**

1. pielikums “Latvijas Republikas budžeta finansētās programmas “Diasporas atbalsta projektu konkurss” Līgums par sadarbību”;

2. pielikums “Projekta pieteikuma anketa”;

3. pielikums “Saturiskā un finanšu atskaite par piešķirto finansējumu”.

Komisijas priekšsēdētājs Andžejs Viļumsons

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. pēc Latvijas Bankas valūtas kursa Projekta pieteikuma parakstīšanas dienā. [↑](#footnote-ref-1)